นโยบายการป้องกันการแสวงหาประโยชน์ การล่วงละเมิด และการคุกคามทางเพศ (PSEAH)

วัตถุประสงค์และขอบเขต

**มูลนิธิช่วยไร้พรมแดน**ได้พัฒนานโยบายนี้ขึ้นเพื่อแสดงความมุ่งมั่นในการป้องกันการแสวงหาประโยชน์ การล่วงละเมิด และการคุกคามทางเพศ (PSEAH) ของเด็กและผู้ใหญ่ที่ทางมูลนิธิร่วมงานด้วย เอกสารนี้สรุปส่วนสำคัญของความคาดหมายและข้อผูกมัดสำหรับเจ้าหน้าที่ของ**มูลนิธิช่วยไร้พรมแดน**ทุกคนในการป้องกันและตอบสนองต่อการแสวงหาประโยชน์ การล่วงละเมิด และการคุกคามทางเพศ (SEAH) ที่อาจเกิดขึ้น

เอกสารนี้ครอบคลุมบุคลากรทุกคนที่ได้ร่วมงานหรือทำงานกับมูลนิธิช่วยไร้พรมแดนทุกอัตรา ดังต่อไปนี้

เจ้าหน้าที่ทุกระดับรวมไปถึงผู้อำนวยการ พนักงาน เจ้าหน้าที่หน่วยงาน บุคลากรยืมตัว อาสาสมัคร นักศึกษาฝึกงาน เอเย่นต์ ผู้ทำสัญญา ที่ปรึกษาภายนอก ตัวแทนบุคคลที่สาม ผู้จัดจำหน่ายและหุ้นส่วนทางธุรกิจ และเจ้าหน้าที่ภายใต้สัญญาระยะสั้นหรือยาว ทั้งที่ได้รับค่าจ้างหรือไม่ได้รับค่าจ้าง

สมาชิก อาสาสมัคร และคณะกรรมการปัจจุบันของสมาคมท้องถิ่นหรือสมาคมระหว่างประเทศ

เจ้าหน้าที่และตัวแทนขององค์กรพันธมิตร และบุคคล กลุ่ม หรือองค์กรที่มีความสัมพันธ์อย่างเป็นทางการหรือผูกพันตามสัญญากับมูลนิธิช่วยไร้พรมแดนและมีการติดต่อกับเด็กทั้งทางตรงหรือทางอ้อม ยกเว้นว่ามีการตกลงให้ทางองค์กรพันธมิตรสามารถใช้นโยบายการคุ้มครองเด็กของตนได้

ผู้บริจาค นักข่าว นักการเมือง ช่างภาพ และบุคคลอื่นๆที่เยี่ยมเยียนสำนักงานหรือโปรแกรมของมูลนิธิ (ศูนย์การเรียนรู้ผู้อพยพ (MLC))

ใครก็ตามที่เป็นตัวแทนเครือข่ายของมูลนิธิจะต้องให้คำมั่นว่าได้อ่านเข้าใจและจะปฏิบัติตามนโยบาย PSEAH ของมูลนิธิตลอดเวลาทั้งในระหว่างการปฏิบัติหน้าที่และชีวิตส่วนตัว เพื่อรักษามาตรฐานพฤติกรรมที่ดีต่อเด็ก เยาวชน และครอบครัว

นโยบายฉบับนี้ควบใช้ควบคู่กับนโยบายการปกป้องดูแลเด็ก นโยบายการสรรหาและคัดเลือกบุคลากร และหลักจรรยาบรรณของ**มูลนิธิช่วยไร้พรมแดน**

คำนิยามสำคัญ

|  |  |
| --- | --- |
| **การล่วงละเมิดทางเพศ** | การล่วงล้ำทางกายในเชิงเพศภายใต้การบังคับขู่เข็ญหรือความเหลื่อมล้ำ ซึ่งครอบคลุมถึงการกระทำทางเพศ เช่น การพยายามข่มขืน (รวมไปถึงการพยายามบังคับให้มีเพศสัมพันธ์ทางปาก) และการทารุณกรรมทางเพศ (รวมไปถึงการจูบหรือการสัมผัสโดยที่ไม่ได้รับการยินยอม) กิจกรรมทางเพศกับใครก็ตามที่ยังไม่บรรลุนิติภาวะถือเป็นการล่วงละเมิดทางเพศ |
| **การแสวงหาประโยชน์ทางเพศ** | การล่วงละเมิดหรือพยายามล่วงละเมิดเพื่อจุดประสงค์ทางเพศโดยใช้ประโยชน์จากความเปราะบาง ความเหลื่อมล้ำทางอำนาจ หรือความน่าเชื่อถือ รวมไปถึงการแสวงหาประโยชน์ทางเพศเพื่อแลกเปลี่ยนกับเงิน สถานะทางสังคม หรือประโยชน์ทางการเมือง |
| **การคุกคามทางเพศ** | การคุกคามทางเพศเกิดขึ้นเมื่อใครก็ตามคุกคาม รุกร้ำ ร้องขอ หรือประพฤติตนทางเพศกับคนอื่นโดยไม่ได้รับความยินยอม ในกรณีที่ผู้กระทำนั้นย่อมต้องคาดการณ์ไว้ว่าผู้ถูกการกระทำจะมีความรู้สึกโกรธเคือง อับอาย หรือขายขี้หน้า  การคุกคามทางเพศมีหลายรูปแบบ สามารถเกิดขึ้นโดยตรงหรือโดยอ้อม ทางกายหรือทางวาจา เกิดขึ้นซ้ำๆหรือครั้งเดียว หรือกระทำโดยเพศใดก็ตามกับเพศไหนก็ได้ การคุกคามทางเพศสามารถเกิดขึ้นกับผู้รับผลประโยชน์ สมาชิกในชุมชน ประชาชนทั่วไป รวมไปถึงกับเจ้าหน้าที่และบุคคลากร  ตัวอย่างพฤติกรรมที่อาจเป็นการคุกคามทางเพศ ได้แก่:   * การจ้องมองหรือส่งสายตาหยั่งเชิง * การทำตัวคุ้นเคยกันโดยไม่จำเป็น เช่นการจับเนื้อต้องตัวที่ไม่พึงประสงค์ * ความคิดเห็นหรือมุขตลกอนาจาร * ดูหมิ่นหรือเยาะเย้ยทางเพศ * คำถามหรือคำกล่าวที่ล่วงล้ำชีวิตส่วนตัว * การแสดงนิตยสารโปสเตอร์หรือภาพหน้าจอลามก * การส่งข้อความหรืออีเมล์หื่นกาม * การเข้าหาผ่านทางโซเชียลมีเดียในทางที่ไม่เหมาะสม * การเข้าเว็บไซต์หื่นกาม * การขอมีเพศสัมพันธ์หรือชวนไปออกเดทที่ไม่พึงประสงค์ และ * พฤติกรรมที่อาจถือได้ว่าเป็นความผิดทางกฎหมายอาญา เช่น การทำร้ายร่างกาย การแสดงอนาจาร การล่วงละเมิดทางเพศ การสะกดรอยตาม หรือ การสื่อสารที่ลามกอนาจาร |
| **การเตรียมเด็กต่อการถูกล่วงละเมิดทางเพศ** | การสร้างความสัมพันธ์กับบุคคลที่อยู่ในสถานะที่อ่อนแอหรืออำนาจน้อยกว่าเพื่อวัตถุประสงค์ในการมีความสัมพันธ์ทางเพศในอนาคต |

คำนิยามทั้งหมดนี้ไม่จำกัดเฉพาะกับการกระทำทางกายเท่านั้น แต่ยังรวมถึงพฤติกรรมทางออนไลน์หรือทางวาจาด้วย

การแสวงหาประโยชน์และการล่วงละเมิดทางเพศถือเป็นการละเมิดสิทธิมนุษยชนขั้นพื้นฐาน และสามารถเป็นความผิดทางอาญาได้

หลักการนโยบาย

การไม่เพิกเฉยต่อเหตุการณ์แสวงหาประโยชน์ การล่วงละเมิด และการคุกคามทางเพศ

การแสวงหาประโยชน์ การล่วงละเมิด และการคุกคามทางเพศกับผู้ใหญ่นั้นเป็นสิ่งที่ยอมรับไม่ได้ ทาง**มูลนิธิช่วยไร้พรมแดน**ตระหนักดีว่าการป้องกันและลดเหตุการณ์การแสวงหาประโยชน์ การล่วงละเมิด และการคุกคามทางเพศนั้นเป็นหัวใจสำคัญของแนวปฏิบัติที่ดี ทางมูลนิธิจะไม่เพิกเฉยต่อเหตุการณ์ที่เกิดขึ้นหรือมีสิทธิจะเกิดขึ้นได้ (ทั้งเหตุการณ์ที่น่าสงสัยหรือที่เกิดขึ้นจริง)

ภาวะผู้นำที่แข็งแกร่งนำไปสู่การเปลี่ยนแปลงทางค่านิยม

บุคลากรขององค์กรในทุกระดับมีหน้าที่ในการป้องกันการแสวงหาประโยชน์ การล่วงละเมิด และการคุกคามทางเพศ ผู้นำองค์กรมีหน้าที่ในการกำหนดมาตรฐานทางสังคมและมาตรฐานพฤติกรรมการปฏิสัมพันธ์ในที่ทำงานอย่างชัดเจน

ความต้องการของเหยื่อ/ผู้รอดชีวิตควรมาก่อน

**มูลนิธิช่วยไร้พรมแดน**มุ่งมั่นที่จะให้ความสำคัญกับสิทธิ ความต้องการ และความพึงประสงค์ของเหยื่อและผู้รอดชีวิต และในขณะเดียวกันก็ให้ความมั่นใจในขั้นตอนที่เป็นธรรม **มูลนิธิช่วยไร้พรมแดน**มุ่งมั่นที่จะให้เหยื่อ/ผู้รอดชีวิตมีส่วนร่วมในการตัดสินใจ เพื่อให้มั่นใจว่าพวกเขาได้รับข้อมูลที่ครอบคลุมและได้รับการปฏิบัติอย่างมีเกียรติและเคารพศักดิ์ศรีตลอดเวลา

ความรับผิดชอบร่วมกันในการการป้องกันการแสวงหาประโยชน์ การล่วงละเมิด และการคุกคามทางเพศ

**มูลนิธิช่วยไร้พรมแดน**ตระหนักดีว่าการป้องกันเหตุการณ์การแสวงหาประโยชน์ การล่วงละเมิด และการคุกคามทางเพศนั้นเป็นความรับผิดชอบของทุกคน ทางผู้นำองค์กรและบุคลากรของเราได้กำหนดและมุ่งมั่นที่จะปฏิบัติตนตามมาตรฐานทางจริยธรรมและความเป็นมืออาชีพในการป้องกันการแสวงหาประโยชน์ การล่วงละเมิด และการคุกคามทางเพศและรักษาสิทธิของทุกฝ่ายที่เราได้ร่วมงานด้วย ทางมูลนิธิตอกย้ำและสนับสนุนให้ผู้มีส่วนได้เสียทั้งหมดแลกเปลี่ยนข้อเสนอแนะที่มีต่อมาตรฐานการปฏิบัติของเรา และเรามุ่งมั่นที่จะพัฒนาการดำเนินการของเราอย่างต่อเนื่อง

การจัดการความไม่เท่าเทียมทางเพศและความเหลื่อมล้ำทางอำนาจอื่นๆ

บุคลากรของ**มูลนิธิช่วยไร้พรมแดน**ทุกคน โดยเฉพาะผู้นำ มีหน้าที่รับผิดชอบในการปลูกฝังความเท่าเทียมทางเพศและการตระหนักถึงความสำคัญของการป้องกันการแสวงหาประโยชน์ การล่วงละเมิด และการคุกคามทางเพศ การเคารพผู้รับผลประโยชน์ทุกคนนั้นเป็นหัวใจสำคัญในการทำงานของ**มูลนิธิช่วยไร้พรมแดน** ทางมูลนิธิตระหนักดีว่าความเหลื่อมล้ำทางอำนาจ ซึ่งรวมไปถึงความไม่เท่าเทียมทางเพศนั้น เป็นจุดกำเนิดของการแสวงหาประโยชน์ การล่วงละเมิด และการคุกคามทางเพศ เพราะฉะนั้น ทางมูลนิธิได้ตระหนักถึงความสำคัญของวัฒนธรรมที่หลากหลายและการมีส่วนร่วมในการป้องกันการล่วงละเมิดและการเลือกปฏิบัติ

การรายงานที่ชัดเจนยิ่งขึ้นจะช่วยเพิ่มความสำนึกรับผิดชอบและความโปร่งใส

การแสวงหาประโยชน์ การล่วงละเมิด และการคุกคามทางเพศนั้นเป็นตัวอย่างของการขาดความรับผิดชอบ และการรายงานเหตุการณ์เหล่านี้ถือเป็นหัวใจหลักในงานของ**มูลนิธิช่วยไร้พรมแดน** ทาง**มูลนิธิช่วยไร้พรมแดน**ไม่ได้มีหน้าที่ต่อองค์กรที่ให้เงินทุนอย่างเดียว แต่ยังมีหน้าที่ต่อชุมชน ลูกค้า และผู้รับบริการที่เราทำงานด้วย การรายงานที่รัดกุมยิ่งขึ้นจะช่วยให้เราตรวจสอบและเข้าใจความเสี่ยงของการแสวงหาประโยชน์ การล่วงละเมิด และการคุกคามทางเพศได้ดีขึ้น และพัฒนาปรับปรุงระบบการป้องกันให้สอดคล้องกันอีกด้วย

บริบททางกฎหมาย

กฎหมายที่เกี่ยวข้อง

**กฎหมายไทย**

นโยบายฉบับนี้ยึดถือตามหลักกฏหมายไทย ได้แก่ พระราชบัญญัติคุ้มครองเด็ก พ.ศ. 2546 และประมวลกฎหมายอาญาของไทย ลักษณะ 9 ความผิดเกี่ยวกับเพศ

**กฎหมายต่างประเทศ**

นโยบายฉบับนี้ยึดถือตามมาตรฐานสากลที่เกี่ยวข้องกับการป้องกันการแสวงหาประโยชน์ การล่อละเมิด และการคุกคามทางเพศ ดังต่อไปนี้ มาตรฐานหลักมนุษยธรรม มาตรฐานปฏิบัติงานขั้นต้นของ Inter-Agency Standing Committee (IASC) ในการป้องกันการแสวงหาประโยชน์และการล่วงละเมิดทางเพศสำหรับเจ้าหน้าที่สหประชาชาติและอื่นๆ สมัชชาสหประชาชาติ อนุสัญญาว่าด้วยการขจัดการเลือกปฏิบัติต่อสตรีในทุกรูปแบบ และอนุสัญญาสิทธิมนุษยชนของสหประชาชาติ

การปฏิบัติตามนโยบาย PSEAH ของมูลนิธิช่วยไร้พรมแดน

**มูลนิธิช่วยไร้พรมแดน**มุ่งมั่นที่จะสื่อสารนโยบาย PSEAH นี้แก่ผู้มีส่วนได้ส่วนเสียทั้งหมด รวมไปถึงในชุมชนที่เราทำงานอยู่ด้วย บุคลากรขององค์กรทั้งหมดสามารถอ่านเอกสารนี้ได้ผ่านทางเว็บไซต์ขององค์กร ทางมูลนิธิมุ่งมั่นที่จะสื่อสารประเด็นสำคัญของนโยบาย มาตรฐานพฤติกรรม และกลไกการรายงานอย่างเหมาะสมตามอายุ ภาษา และสมรรถภาพของกลุ่มเป้าหมาย

พันธมิตรของมูลนิธิต้องปฏิบัติตามข้อบังคับของมูลนิธิที่ได้ระบุไว้ในนโยบายฉบับนี้

คำนิยาม

คำนิยามสำคัญสามารถหาอ่านได้ในตารางที่ได้กล่าวไว้ข้างต้น และในภาคผนวกหนึ่งของเอกสารนี้

หน้าที่และความรับผิดชอบ

บุคลากรทุกคนจะต้อง:

* ปฏิบัติตามนโยบาย PSEAH ตลอดเวลา
* ตรวจสอบให้แน่ใจว่าได้ผ่านการอบรมทั้งหมดตามที่บังคับไว้ในนโยบาย PSEAH และเอกสารอื่นๆที่เกี่ยวข้อง
* รายงานข้อกังวล ข้อสงสัย และเหตุการณ์ทั้งหมดทันที ตามระเบียบการรายงานที่ระบุไว้ในนโยบายและเอกสารอื่นๆที่เกี่ยวข้อง
* ประพฤติตนตามมาตรฐานทางวิชาชีพและจริยธรรมขั้นสูงสุดในการปฏิบัติงานประจำวัน

ผู้จัดการโครงการจะต้อง:

* ตรวจสอบให้แน่ใจว่าทุกโครงการมีการประเมินและลดความเสี่ยงต่อการแสวงหาประโยชน์ การล่วงละเมิด และการคุกคามทางเพศ
* ตรวจสอบให้แน่ใจว่าพันธมิตรที่ได้รับทุน DFAT ทั้งหมดมีข้อตกลงที่เหมาะสมและมีความสามารถเพียงพอในการป้องกันการแสวงหาประโยชน์ การล่วงละเมิด และการคุกคามทางเพศ

ผู้จัดการฝ่ายบุคคลจะต้อง:

* เน้นวิธีการปกป้องคุ้มครองที่มีผู้รอดชีวิตเป็นศูนย์กลางซึ่งเน้นประสบการณ์ ความต้องการ และยกระดับเสียงของเหยื่อ/ผู้รอดชีวิต และให้ความสำคัญแก่ความต้องการ สิทธิ ศักดิ์ศรี ความปลอดภัยและความเป็นอยู่ของพวกเขาในกระบวนการป้องกันและตอบสนองของเรา ตั้งแต่การรายงานเบื้องต้นจนถึงการสืบสวนและการติดตามการดำเนินการ
* ตรวจสอบให้แน่ใจว่าได้มีการเฝ้าติดตามและตรวจสอบกระบวนการสรรหาบุคลากรที่เหมาะสมและคัดกรองผู้สมัครที่ไม่เหมาะสมออก และมีการดูแลและพัฒนาศักยภาพของเจ้าหน้าที่และอาสาสมัครทุกคนอย่างเป็นมืออาชีพ
* จัดการดูแลระบบการรายงานและการจัดการกรณีอย่างมีประสิทธิภาพของข้อกล่าวหาทั้งหมดที่เกี่ยวกับการแสวงหาประโยชน์ การล่วงละเมิด และการคุกคามทางเพศต่อตัวแทนและเจ้าหน้าที่พันธมิตรที่มีส่วนร่วมในกิจกรรม และต้องใช้กฎหมายที่เกี่ยวข้องกับการคุ้มครองผู้ใหญ่ในกรณีนี้

พฤติกรรม (หลักจรรยาบรรณ)

หลักจรรยาบรรณของ**มูลนิธิช่วยไร้พรมแดน**ได้กำหนดข้อพึงปฏิบัติที่เกี่ยวข้องกับการป้องกันการแสวงหาประโยชน์ การล่วงละเมิด และการคุกคามทางเพศ บุคลากรทุกคนต้องทำตามหลักจรรยาบรรณนี้ ซึ่งรวมไปถึง:

* ห้ามยุ่งเกี่ยวกับการแสวงหาประโยชน์​ การล่วงละเมิด และการคุกคามทางเพศทุกรูปแบบ
* ต้องรายงานข้อกังวลใดๆก็ตามที่เกี่ยวข้องกับการแสวงหาประโยชน์​ การล่วงละเมิด และการคุกคามทางเพศ รวมไปถึงกรณีที่มีข้อสงสัยหรือข้อกล่าวหาโดยใครก็ตามที่ได้อ้างถึงในขอบเขตของนโยบายนี้
* ห้ามบุคลากรทุกคนมีเพศสัมพันธ์ทางธุรกิจ
* ห้ามบุคลากรต่างชาติทุกคนสร้างภราดรภาพในขณะที่กำลังให้บริการ
* สื่อสารมาตรฐานพฤติกรรมกับผู้มีส่วนได้ส่วนเสียทั้งหมด และสร้างความตระหนักในการรายงานหรือร้องเรียน

การรายงาน

**ใครแจ้งได้บ้าง**

บุคลากรทั้งหมด รวมถึงพันธมิตร เจ้าหน้าที่ และบุคคลทั่วไป จะต้องรายงานเหตุการณ์การแสวงหาประโยชน์ การล่วงละเมิด และการคุกคามทางเพศที่น่าสงสัยหรือที่เกิดขึ้นจริง หรือการฝ่าฝืนนโนบายหรือหลักจรรยาบรรณ ผ่านกระบวนการรายงานของมูลนิธิช่วยไร้พรมแดน

**รายงานอะไรได้บ้าง**

การเปิดเผยข้อมูลหรือข้อร้องเรียนเกี่ยวกับการแสวงหาประโยชน์ การล่วงละเมิด และการคุกคามทางเพศ:

* การละเมิดนโยบาย และ/หรือ หลักจรรยาบรรณ
* ข้อกังวล ข้อกล่าวหา ข้อสงสัย หรือข้อสังเกตเกี่ยวกับพฤติกรรมที่ไม่เหมาะสมของบุคลากร
* ข้อมูลเพิ่มเติมอื่นๆเกี่ยวกับเหตุการณ์ที่ได้รายงานไปแล้ว

**วิธีการรายงาน**

สามารถรายงานไปยังผู้รับผิดชอบด้านการปกป้องดูแลทาง [ivet@helpwithoutfrontiers.org](mailto:ivet@helpwithoutfrontiers.org) **ทันทีหรือโดยเร็วที่สุดเท่าที่จะสามารถ**

ผู้เข้าร่วมกิจกรรมของทางมูลนิธิช่วยไร้พรมแดนทุกคนต้องรายงานข้อกังวล ข้อสงสัย หรือข้อกล่าวหาเกี่ยวกับการแสวงหาประโยชน์ การล่วงละเมิด หรือการคุกคามทางเพศ และ/หรือการละเมิดนโยบายนี้

หมายเหตุ: **มูลนิธิช่วยไร้พรมแดน**จะต้องรายงานเหตุการณ์ทั้งหมดต่อคณะ TaskFORCE และหากเหตุการณ์นั้นเข้าข่ายการกระทำความผิดทางอาญา จะต้องรายงานไปยังหน่วยงานที่เกี่ยวข้อง โดยคำนึงถึงความปรารถนาของเหยื่อ/ผู้รอดชีวิตและความปลอดภัยของทุกฝ่าย ทางเจ้าหน้าที่รับผิดชอบด้านการปกป้องดูแลจะเป็นคนดำเนินการกระบวนการรายงานเหล่านี้

ทุกเหตุการณ์ ข้อกังวล หรือข้อกล่าวหาเกี่ยวกับการแสวงหาประโยชน์หรือการล่วงละเมิดเด็กจะถูกดำเนินการอย่างเป็นธรรม

การบริหารความเสี่ยง

การจัดการความเสี่ยงหมายถึงการมองหาโอกาสที่เหตุการณ์หรืออันตรายจะเกิดขึ้นและดำเนินการเพื่อลดความเป็นไปได้หรือความรุนแรงที่อาจจะเกิดขึ้น ทาง**มูลนิธิช่วยไร้พรมแดน**ให้ความสำคัญอย่างมากในการดำเนินกระบวนการจัดการความเสี่ยงที่คาดการณ์ ตอบสนอง และป้องกันความเสี่ยงของเหตุการณ์การแสวงหาประโยชน์ การล่วงละเมิด และการคุกคามทางเพศอย่างแข็งขัน

การติดตามและทบทวนความเสี่ยงอย่างสม่ำเสมอ (รวมถึงหลังเกิดเหตุการณ์ หลังสถานการณ์หวุดหวิด และหลังการร้องเรียน) มีความสำคัญต่อการเรียนรู้และปรับปรุงอย่างต่อเนื่อง ทางมูลนิธิมุ่งมั่นที่จะตรวจสอบปัญหาในระบบที่อาจสนับสนุนหรือขัดขวางความปลอดภัยขององค์กร

**มูลนิธิช่วยไร้พรมแดน**ตระหนักดีว่าพันธมิตรทั้งหมดจะต้องประเมินระดับความเสี่ยงของการแสวงหาประโยชน์ การล่วงละเมิด และการคุกคามทางเพศที่อาจจะเกิดขึ้น และทำตามมาตรฐานขั้นต่ำตามนั้น

การสรรหาและการคัดเลือก

**มูลนิธิช่วยไร้พรมแดน**มุ่งมั่นที่จะสร้างกระบวนการสรรหาและคัดเลือกบุคลากรอย่างมีประสิทธิภาพเพื่อสร้างความเชื่อมั่นต่อการป้องกันดูแลขององค์กรในทุกระยะกระบวนการ บุคลากรทุกคนจะผ่านกระบวนการคัดเลือกอย่างเข้มงวดเพื่อระบุหาบุคลากรที่เหมาะสมและคัดกรองบุคลากรที่ไม่เหมาะสมออก ในสัญญาจ้างทั้งหมดของ**มูลนิธิช่วยไร้พรมแดน**จะมีเงื่อนไขในการพักงานหรือโอนหน้าที่ของบุคลากรที่อยู่ภายใต้การสอบสวนและเงื่อนไขสำหรับการเลิกจ้างหลังจากการสอบสวนเสร็จสิ้น

นอกจากนี้ ยังมีการใช้มาตรฐานพฤติกรรมที่เหมาะสมในทุกขั้นตอนการคัดสรร ดังต่อไปนี้

* ตำแหน่งที่ว่างทั้งหมดได้รับการประเมินความเสี่ยงและคัดกรองอย่างเหมาะสม
* มีการประกาศความมุ่งมั่นของ**มูลนิธิช่วยไร้พรมแดน**ในการป้องกันการแสวงหาประโยชน์ การล่วงละเมิด และการคุกคามทางเพศในการประชาสัมพันธ์ตำแหน่ง คำอธิบายของตำแหน่งงานและสัญญาจ้างทั้งหมด
* ผู้สมัครจะถูกขอให้เปิดเผยข้อมูลหากเคยถูกตั้งข้อหาความผิดเกี่ยวกับการแสวงหาประโยชน์ การล่วงละเมิด และการคุกคามทางเพศใดๆก็ตาม
* มีการตรวจสอบภูมิหลังผู้สมัครทางวาจา
* มีการตรวจประวัติอาชญากรรมและประวัติการทำงานกับกลุ่มเสี่ยงสูง เมื่อเห็นสมควร
* ผู้สมัครที่จะทำงานกับเด็กต้องผ่านการสัมภาษณ์คำถามเชิงพฤติกรรม

บุคลากรทุกคนจะต้อง:

* แสดงประวัติอาชญากรรมล่าสุด(หรือเทียบเท่า) และหนังสืออ้างอิงในระหว่างกระบวนการสมัครงาน
* แจ้งว่าเคยถูกตั้งข้อหาความผิดเกี่ยวกับการแสวงหาประโยชน์ การล่วงละเมิด และการคุกคามทางเพศหรือไม่ (ผ่านหลักจรรยาบรรณ)
* แจ้งให้องค์กรทราบถึงการเปลี่ยนแปลงใดๆ ก็ตามในสถานการณ์ของตนที่เกี่ยวกับการกระทำผิดด้านการแสวงหาประโยชน์ การล่วงละเมิด และการคุกคามทางเพศ ในระหว่างที่ทำงานกับองค์กร

การฝึกอบรมอย่างต่อเนื่อง

**มูลนิธิช่วยไร้พรมแดน**มุ่งมั่นในการให้ความรู้เกี่ยวกับนโยบายป้องกันการแสวงหาประโยชน์ การล่วงละเมิด และการคุกคามทางเพศ เพื่อสร้างวัฒนธรรมแห่งความเคารพรับผิดชอบและความเสมอภาค ทางมูลนิธิพยายามตรวจสอบให้แน่ใจว่าบุคลากรทุกคนและเจ้าหน้าที่ภายนอกได้รับแจ้งและเข้าใจในนโยบายและภาระหน้าที่ที่เกี่ยวข้องทั้งหมด

**มูลนิธิช่วยไร้พรมแดน**มีการอบรมเกี่ยวกับการป้องกันการแสวงหาประโยชน์ การล่วงละเมิด และการคุกคามทางเพศในช่วงเดือนแรกของการเริ่มทำงานของบุคลากร

บุคลากรทุกคนจะเข้ารับการอบรมทบทวนปีละครั้ง

เมื่อมีการร่วมงานกับมูลนิธิ บุคลากรจะต้องลงนามยืนยันว่าได้เข้าใจในนโยบายการป้องกันการแสวงหาประโยชน์ การล่วงละเมิด และการคุกคามทางเพศ และภาระหน้าที่ของตน

การกำกับดูแลและประเมินผลงานจะรวมไปถึงการประเมินการปฏิบัติตามนโยบายการป้องกันการแสวงหาประโยชน์ การล่วงละเมิด และการคุกคามทางเพศ และขั้นตอนอื่นที่เกี่ยวข้อง

การไม่ปฏิบัติตามนโยบาย

การละเมิดนโยบายอาจนำไปสู่การลงโทษทางวินัย รวมไปถึงการเลิกจ้างหรือการดำเนินคดีอาญา และสำหรับพันธมิตรอาจนำไปสู่การยุติสัญญา การไม่ได้รับการฝึกอบรมตามที่บังคับอาจนำไปสู่การประเมินหน้าที่และผลการปฏิบัติงานอีกครั้งจนกว่าการอบรมจะเสร็จสมบูรณ์


การทบทวนนโยบาย

นโยบายฉบับนี้จะได้รับการทบทวนอย่างน้อยทุกสองปี บุคลากรและผู้มีส่วนได้เสียภายนอกจะมีสิทธิ์ในการให้ข้อเสนอแนะและข้อคิดเห็นในระหว่างกระบวนการทบทวน ทางมูลนิธิช่วยไร้พรมแดนมุ่งมั่นที่จะทบทวนนโยบายการป้องกันการแสวงหาประโยชน์ การล่วงละเมิด และการคุกคามทางเพศและขั้นตอนอื่นที่เกี่ยวข้องปีละครั้งหลังจากมีเหตุการณ์สำคัญเกิดขึ้น และอาจมีการเปลี่ยนแปลงในนโยบายหากมีการเปลี่ยนแปลงในกฎหมายและในภาคส่วน หรือเมื่อมีมาตรฐานข้อพึงปฏิบัติที่ดีใหม่ขึ้น

ขั้นตอนที่เกี่ยวข้อง

* นโยบายการปกป้องดูแลเด็ก
* หลักจรรยาบรรณและข้อพึงปฏิบัติ
* กลไกระบบการรายงาน
* นโยบายการสรรหาบุคลากร

|  |  |  |  |
| --- | --- | --- | --- |
| ชื่อเอกสาร: | นโยบาย PSEAH | ฉบับที่: | 1 |
| ตำแหน่งที่รับผิดชอบ: | ผู้ประสานงานการปกป้องดูแลเด็ก | แผนก: | การปกป้องดูแลเด็ก |
| ได้รับอนุญาตจาก: | <ใส่ตำแหน่ง> | วันที่มีผล: | <ใส่วันที่> |
| วันที่อนุมัติ: | <ใส่วันที่> | วันตรวจสอบ: | <ใส่วันที่> |



ข้าพเจ้า…………………………………… **[ใส่ชื่อ]** รับทราบว่าได้อ่านทำความเข้าใจและตกลงที่จะปฏิบัติตามนโยบายการป้องกันการแสวงหาประโยชน์ การล่วงละเมิด และการคุกคามทางเพศ (PSEAH) และแนวทางอื่นๆที่เกี่ยวข้องของ**มูลนิธิช่วยไร้พรมแดน** ข้าพเจ้าเข้าใจและยอมรับว่าเป็นความรับผิดชอบของข้าพเจ้าที่จะใช้สามัญสำนึกและหลีกเลี่ยงการกระทำที่เป็นการล่วงละเมิดหรือเอาเปรียบผู้ใหญ่หรือการกระทำใดๆก็ตามที่อาจถูกตีความเป็นเช่นนั้น ข้าพเจ้าทราบดีว่าจะเกิดอะไรขึ้นหากมีการรายงานหรือมีการกล่าวหาข้าพเจ้า ข้าพเจ้าเข้าใจและยอมรับว่าการละเมิดนโยบายนี้อาจทำให้การจ้างงานหรือการร่วมงานกับทาง**มูลนิธิช่วยไร้พรมแดน**ถูกยกเลิก และเข้าใจว่าการละเมิดนโยบายนี้อาจส่งผลให้ข้าพเจ้าถูกดำเนินคดีทางอาญาได้

ข้าพเจ้าอนุญาตให้**มูลนิธิช่วยไร้พรมแดน**ดำเนินการตรวจสอบที่จำเป็น ซึ่งรวมไปถึงการตรวจสอบประวัติอาชญากรรมและการตรวจสอบข้อมูลอ้างอิง ในกระบวนการแต่งตั้งหรือสรรหาบุคลากร

ชื่อ: …………………………………………………………………………………………….

ตำแหน่ง: ……………………………………………………………………………………

ลงชื่อ……………………………………………………………………………………………

วันที่: ……………………………………………………………………………………………

ผนวกหนึ่ง: อภิธานศัพท์

|  |  |
| --- | --- |
| **ข้อตกลง** | หนังสือสัญญา ข้อตกลงการมอบเงินช่วยเหลือ หรือข้อตกลงอื่นๆระหว่างมูลนิธิกับพันธมิตร ไม่ว่าจะมีผลทางกฎหมายหรือไม่ก็ตาม |
| **เด็ก** | ตามอนุสัญญาว่าด้วยสิทธิเด็ก คำว่าเด็กหมายถึงบุคคลที่มีอายุต่ำกว่า 18 ปี เว้นแต่จะบรรลุนิติภาวะก่อนหน้านั้นตามกฎหมายที่ใช้บังคับแก่เด็กนั้น สำหรับนโยบายนี้ DFAT ถือว่าเด็กเป็นบุคคลที่อายุต่ำกว่า 18 ปี |
| **ผู้รับจ้าง** | บุคคลหรือนิติบุคคลที่มีส่วนร่วมตามสัญญาการให้บริการ รวมไปถึง:   * บุคลากรที่ได้รับการเสนอชื่อในข้อตกลงหลักกับบริษัทตัวกลาง(ผู้ทำสัญญา) ซึ่งได้รับการชำระเงิน (แม้ว่าบุคลากรดังกล่าวอาจเป็นพนักงานและไม่ใช่ผู้รับจ้างอิสระ) หรือ * หากบุคคลที่ให้บริการเป็นผู้ให้บริการหลัก ให้ถือว่าเป็นผู้รับจ้างอิสระ |
| **ภราดรภาพ** | ความสัมพันธ์ใดๆ ก็ตามที่เกี่ยวกับการลำเอียง การให้สิทธิพิเศษ หรือการใช้ยศหรือตำแหน่งที่ไม่เหมาะสม รวมไปถึงการร่วมพฤติกรรมทางเพศโดยสมัครใจ และยังรวมไปถึงพฤติกรรมทางเพศที่ไม่มีเพศสัมพันธ์ การมีความสัมพันธ์ที่ใกล้ชิดทางอารมณ์ การแสดงความรักหรือความสนิทสนมในที่สาธารณะ และการแสดงออกถึงความสัมพันธ์ที่ใกล้ชิดในที่สาธารณะ |
| **เงินช่วยเหลือ** | การจัดเตรียมความช่วยเหลือทางการเงิน |
| **พันธมิตรพหุภาคี** | สถาบันระหว่างรัฐบาลระดับชาติที่มีรัฐบาลเป็นสมาชิก ประกอบไปด้วยธนาคารเพื่อการพัฒนาพหุภาคี หน่วยงานของสหประชาชาติ และกลุ่มภูมิภาค |
| **ผู้ก่อการ** | บุคคล (หรือกลุ่มบุคคล) ที่ได้กระทำการแสวงหาประโยชน์ ล่วงละเมิด หรือคุกคามทางเพศ หรืออาชญากรรมหรือความผิดประเภทอื่นๆ |
| **เพศสัมพันธ์ทางธุรกิจ** | การแลกเปลี่ยนเงิน การจ้างงาน สิ่งของหรือบริการกับเพศสัมพันธ์หรือความปรารถนาทางเพศ |
| **เหยื่อ/ผู้รอดชีวิต** | บุคคลที่ถูกหรือเคยถูกแสวงหาประโยชน์ ล่วงละเมิด หรือคุกคามทางเพศ |